Osude izjave iranskog predsjednika da je holokaust obični mit
Glasnogovornik američkog State departmenta  Sean McCormack ocijenio je da je nedavno negiranje holocausta iranskog predsjednika “još je
Uz Sjedinjene Države i mnoge druge zemlje osuđuju izjave iranskog predsjednika Mahmouda Ahmadinejada o tome da je holocaust u kojem je tokom drugog svjetskog rata nastradalo 6 miliona Jevreja običan “mit.” U oktobru iranski predsjednik je zapanjio svijet rekavši da bi Izrael trebao biti” zbrisan sa mape.” Frank-Walter Steinmeier, njemački ministar vanjskih poslova kaže da navodi iranskog predsjednika pokazuju “sa koliko se neodgovornosti i cinizma iranska vlada odnosi prema Izraelu i stanju na Bliskom istoku.” On je upozorio da ”vlada u Teheranu mora shvatiti da strpljenje međunarodne zajednice nije beskrajno.” Mikhail Margelov, predsjedavajući komisije za međunarodna pitanja Vijeća Ruske federacije je istakao da ”ksenofobija iranskog predsjednika diskredituje ko-sponzore izraelsko-palestinskog mirovnog procesa, ukljucujući tu i Rusiju. “Provokativna izjava koju je dao iranski predsjednik”, ocijenio je gospodin Margelov “ukazuje da neke snage u Iranu u čije ime Ahmadinejad govori, u okviru iranske vanjske politike traže neprilike.” Qin Gang, glasnogovornik kineskog Ministarstva vanjskih poslova istakao je da Kina ne podržava bilo kakve izjave koje su na štetu stabilnosti i mira i da je Izrael suverena država.” Glasnogovornik američkog State departmenta Sean McCormack ocijenio je da je nedavno negiranje holocausta iranskog predsjednika “još jedna indikacija da je Iran svijetu okrenuo leđa.” McCORMACK : Nije iranski narod taj koji je to učinio i ide u suprotnom pravcu od ostatka svijeta. Vlada i režim na čelu sa predsjednikom Ahmadinajedom su ti koji nastavljaju da podržavaju terorizam i nastavljaju da onemogućavaju demokratiju u svojoj vlastitoj zemlji. I predsjednik Ahmadinajed je, negirajući da se holokaust desio, učinio nešto što se može okarakterisati kao zgražavajuća opaska. Takvi komentari su svakako za osudu i vode još većoj izolacije iranske vlade - takođe je istakao gospodin McCormack.